b'\n_START_ARTICLE_\nSpremembe podnebja\n_START_PARAGRAPH_\nSprem\xc3\xa9mbe podn\xc3\xa9bja, pogosto tudi klim\xc3\xa1tske sprem\xc3\xa9mbe, so pojav spreminjanja podnebja na celi Zemlji (globalne spremembe) ali na posameznih obmo\xc4\x8djih. _NEWLINE_V zadnjih desetletjih opazujemo spremembe, ki so posledica \xc4\x8dlove\xc5\xa1kih dejavnosti, zlasti zgorevanja fosilnih goriv, zaradi \xc4\x8desar se pove\xc4\x8duje koncentracija ogljikovega dioksida v ozra\xc4\x8dju. Ta plin povzro\xc4\x8da u\xc4\x8dinek tople grede. Mo\xc5\xbeno je, da bo nadaljnje zgorevanja premoga in ogljikovodikov povzro\xc4\x8dilo znatno pove\xc4\x8danje temperature in druge, po pri\xc4\x8dakovanju ve\xc4\x8dinoma neugodne u\xc4\x8dinke. Dolgoletno prizadevanje ekologov in okoljskih aktivistov je privedla do prvih mednarodnih ukrepov za zmanj\xc5\xa1anje antropogenih sprememb podnebja, vklju\xc4\x8dno s Kjotskim protokolom._NEWLINE_V okoli 4,5 milijardah letih obstoja Zemlje kot planeta so se razmere v njenem ozra\xc4\x8dju zelo spreminjale. Tudi v novej\xc5\xa1i zgodovini poznamo ledene dobe in toplej\xc5\xa1a obdobja. Kompleksnost pojavov dopu\xc5\xa1\xc4\x8da dvome o vzrokih sedanjih klimatskih sprememb, vendar med strokovnjaki prevladuje mnenje, da spremembe povzro\xc4\x8da (tudi) \xc4\x8dlovek._NEWLINE_Podnebne spremembe so pomembna in trajna sprememba v statisti\xc4\x8dni porazdelitvi vremenskih vzorcev v razli\xc4\x8dnih obdobjih, od desetletij do milijonov let. To so lahko spremembe v povpre\xc4\x8dnih vremenskih razmerah ali pri razporeditvi vremena okoli povpre\xc4\x8dnih razmer (tj. bolj ali manj ekstremni vremenski dogodki). Podnebne spremembe so posledica dejavnikov, ki vklju\xc4\x8dujejo oceanske procese (npr. oceansko kro\xc5\xbeenje), spremembe son\xc4\x8dnega sevanja, ki jih prejme Zemlja; tektonske plo\xc5\xa1\xc4\x8de in vulkanski izbruhi; spremembe naravnega okolja, ki jih povzro\xc4\x8da \xc4\x8dlovek. Ti u\xc4\x8dinki trenutno povzro\xc4\x8dajo globalno segrevanje in izraz "podnebne spremembe" se pogosto uporablja za vplive s strani \xc4\x8dlove\xc5\xa1tva._NEWLINE_Znanstveniki si aktivno prizadevajo razumeti preteklo in prihodnjo klimo s pomo\xc4\x8djo opazovanja in teoreti\xc4\x8dnih modelov. Temperaturni profili vrtin, ledena jedra, evidence flore in faune, ledeni\xc5\xa1ki in periglacialni procesi, stabilni izotopi in druge analize sedimentov ter zapisi morske gladine slu\xc5\xbeijo za zagotavljanje podnebnih zapisov, ki se raztezajo \xc4\x8dez geolo\xc5\xa1ko preteklost. Novej\xc5\xa1i podatki so na voljo iz instrumentalnih zapisov. Fizi\xc4\x8dni, splo\xc5\xa1ni modeli cirkulacije se pogosto uporabljajo v teoriji za primerjavo preteklih podatkov o podnebju, da bi lahko naredili prihodnje napovedi ter povezali vzroke in u\xc4\x8dinke na podnebne spremembe. _NEWLINE_Najbolj splo\xc5\xa1na definicija \xc2\xbbpodnebnih sprememb\xc2\xab\xc2\xa0je sprememba v statisti\xc4\x8dnih lastnosti podnebnega sistema, ki se obravnava v dalj\xc5\xa1ih \xc4\x8dasovnih obdobjih, ne glede na vzrok. Nihanja v obdobjih, kraj\xc5\xa1ih od nekaj desetletij, kot je npr. El Ni\xc3\xb1o (tople temperature oceana), ne predstavljajo podnebnih sprememb. Ta izraz se ob\xc4\x8dasno uporablja specifi\xc4\x8dno za podnebne spremembe, ki jih je povzro\xc4\x8dil \xc4\x8dlovek v primerjavi s spremembami podnebja, ki bi lahko nastale kot del naravnih procesov na Zemlji. Izraz je v okviru okoljevarstvene politike postal tudi sinonim za antropogeno globalno segrevanje. V znanstvenih zapisih se globalno segrevanje nana\xc5\xa1a na temperaturo povr\xc5\xa1ine, medtem ko podnebne spremembe vklju\xc4\x8dujejo globalno segrevanje in vse ostalo, kar pa vpliva na toplogredne pline.\n_START_SECTION_\nVzroki podnebnih sprememb\n_START_PARAGRAPH_\nNa naj\xc5\xa1ir\xc5\xa1i lestvici se s stopnjo, pri kateri je prejeta son\xc4\x8dna energija in hitrost in pri kateri je ta energija izgubljena v vesolju, ugotovi ravnote\xc5\xbena temperatura in podnebje Zemlje. Ta energija se porazdeli po svetu z vetrovi, morskimi tokovi in drugimi mehanizmi ter tako vpliva na podnebje po razli\xc4\x8dnih regijah. Dejavniki, ki lahko oblikujejo podnebje, imenujemo podnebne sile ali mehani\xc4\x8dne sile. Ti vklju\xc4\x8dujejo procese kot so: razlike v son\xc4\x8dnem sevanju, spremembe v orbiti Zemlje, gorsko strukturo in teorijo o premikanju celin ter spremembe koncentracij toplogrednih plinov. Obstajajo razli\xc4\x8dne povratne informacije o podnebnih spremembah, ki lahko bodisi pomno\xc5\xbeijo ali zmanj\xc5\xa1ajo za\xc4\x8detne sile. Nekateri deli podnebnega sistema, kot so oceani in ledeniki, se odzivajo po\xc4\x8dasi na podnebne sile, medtem ko se drugi odzivajo hitreje._NEWLINE_Mehanizmi sil so lahko notranji ali zunanji. Notranje mehani\xc4\x8dne sile so naravni procesi znotraj podnebnega sistema (npr. termohalinsko kro\xc5\xbeenje). Zunanje mehani\xc4\x8dne sile so lahko naravne (npr. solarne spremembe) ali pa antropogeni\xc4\x8dne (npr. pove\xc4\x8danje emisij toplogrednih plinov). _NEWLINE_Ne glede na to ali je za\xc4\x8detna sila notranja ali zunanja, je odziv podnebnega sistema lahko hiter (npr. nenadna ohladitev zaradi vulkanski prah v zraku, ki odbija svetlobo), po\xc4\x8dasni (npr. segrevanje vode oceanov) ali pa kombinacija (npr. raztapljanje ledu v arkti\xc4\x8dnem oceanu, ki mu sledi raztezanje vode). Torej, podnebni sistem se lahko odzove nenadoma, ampak popoln odziv na prisilne mehanizme lahko traja tudi ve\xc4\x8d stoletij ali dlje.\n_START_SECTION_\nNotranje mehani\xc4\x8dne sile\n_START_PARAGRAPH_\nNaravne spremembe sestavin podnebnega sistema Zemlje in njihovih interakcij so vzrok za notranje podnebne sile. Znanstveniki na splo\xc5\xa1no opredeljujejo pet sestavin podnebnega sistema Zemlje: ozra\xc4\x8dje, hidrosfera, kriosfera, litosfera (omejena na povr\xc5\xa1ino tal, kamnin in sedimentov) in biosfera. Ocean je temeljni del podnebnega sistema, nekatere spremembe v njem se pojavljajo v dalj\xc5\xa1ih rokih kot pa v atmosferi, imajo lahko zelo visoko toplotno vztrajnost (npr. v oceanskih globinah \xc5\xa1e vedno zaostajajo temperature od zadnje male ledene dobe). _NEWLINE_Kratkoro\xc4\x8dna nihanja (od nekaj let do nekaj desetletij) npr. ju\xc5\xbeno nihanje El Ni\xc3\xb1o, Pacifi\xc4\x8dno desetletno nihanje, nihanje severnega Atlantika, nihanje Arktike predstavljajo prej podnebne variabilnosti kot pa podnebne spremembe. Na dalj\xc5\xa1ih \xc4\x8dasovnih razponih kot so spremembe oceanskih procesov igrajo glavno vlogo prerazporeditve toplote s po\xc4\x8dasno, globoko izvedbo pretoka vode in dolgoro\xc4\x8dno prerazporeditev toplote v svetovnih oceanih.\n_START_SECTION_\nZunanje mehani\xc4\x8dne sile\n_START_PARAGRAPH_\nVariacije orbite_NEWLINE_Rahle spremembe v Zemljini orbiti so vodile do sprememb v sezonski porazdelitvi son\xc4\x8dne svetlobe, ki se\xc5\xbee do zemeljskega povr\xc5\xa1ja in na\xc4\x8din kako je porazdeljena po njem. Je zelo majhna sprememba na podro\xc4\x8dju, ki je povpre\xc4\x8dno obsijano s soncem, lahko pa so ogromne spremembe v geografi\xc4\x8dni in sezonski porazdelitvi. Tri vrste orbitnih sprememb: v ekscentri\xc4\x8dnosti Zemlje, sprememba nagiba osi vrtenja Zemlje in precesiji osi Zemlje. Skupaj te spremembe tvorijo Milankovi\xc4\x8deve cikle, ki imajo ogromen vpliv na podnebje in so opazne pri njihovi povezavi z ledeni\xc5\xa1kimi in medledeni\xc5\xa1kimi obdobji, z napredovanjem in umikom Sahare ter z njihovimi pojavi v stratigrafskih zapisih. Zadnje analize (od leta 2006) so pokazale, da je globalna klima povezana z mo\xc4\x8djo Zemljinega magnetnega polja.\n_START_SECTION_\nPosledice podnebnih sprememb\n_START_PARAGRAPH_\nSpremembe podnebja so se izrazito pokazale v poletju 2003. V \xc5\xa0paniji in na Portugalskem je bilo zaradi vro\xc4\x8dine zelo veliko gozdnih po\xc5\xbearov. V Sloveniji je bila izmerjena najvi\xc5\xa1ja temperatura v zadnjih 100 letih +40\xcb\x9aC in Triglavski ledenik je skoraj izginil. V Gr\xc4\x8diji so na\xc5\xa1teli rekordno \xc5\xa1tevilo vro\xc4\x8dih dni. V Franciji pa je zaradi vro\xc4\x8dinske kapi umrlo 15 000 otrok in starej\xc5\xa1ih._NEWLINE_Podnebne spremembe bodo terjale mnogo \xc5\xbertev. Oto\xc5\xa1kim ljudem grozi nara\xc5\xa1\xc4\x8danje morske gladine in orkani, Afri\xc4\x8danom su\xc5\xa1a, ljudem na celini poplave in zemeljski plazovi. Dogajanje je prikazano tudi v dokumentarnem filmu 2050 - Vihar v prihodnosti._NEWLINE_Posledica podnebnih sprememb bo izumrtje \xc5\xa1tevilnih \xc5\xbeivali \xe2\x80\x93 koral, polarnih medvedov, tjulnjev, pingvinov. Uni\xc4\x8deni bodo tudi alpski ekosistemi. Zaradi taljenja ledenikov nam bo zmanjkalo tudi velikih zalog pitne vode.'